user
Helen keller oo ka mid ahed jilayashi ugu weyna?


assistant
HELEN KELLER.

Helen keller oo kamid aheyd jilayaashii ugu waa weynaa qarnigii 19aad. Helen waxa ay astaan u aheyd rabitaanka aadamaha iyo go'aanka, sababtoo ah waxey muujin jirtay samir togan.

Gabadhani waxa ay sanadkii 1880kii ku dhalatay gobolka alabama ee mareykanka. Markii ay jirtay 19 bilood waxa ku dhacay xanuunka loo yaqaano qoorgooye, xanuunkaasi waxa uu inantii tiray dareennadii ugu waaweynaa ee arragga iyo maqalka, sidaas ayeyna ku haleeleen dhego la'aan, indho la'aan iyo hadal la'aani. Markii ay jirtay 7 sano, illaahey waxuu gacanta ugeliyay macallimad 20 jir aheyd oo la odhan jiray ANNE SULLIVAN, oo wax ka dhigi jirtay dugsiga dhagoolayaasha.

Anne lafteedu waxey kusoo barbaartay agoonnimo, waxa ay lasoo kulantay dhibaato badan, halgan qadhaadhna wax wey kusoo baratay. Helen waxa ay baratay luuqadda indhoolayaasha maadaama arageedii uu ka lumay intii ay yareyd, isugeynta samirka ee maclimadda ee sanado badan, iyo samirka Helen ayaa gundhig u noqday inta ay barashada ku jirtay, samir kastaaba waxa uu usii kordhinayey samir kale.

Macallimaddu waxey la timi hannaan ay Helen ku barto xarfaha, hannaankaas oo ahaa in lataabto calaamadaha gudahooda. Helen markii ay sanad ku jirtay waxa ay baratay sagaashan kelmadood. Markii ay toban jir gaadhay waxa ay ku adkeysatay in ay barato hadalka iyo ku dhawaaqista, kolkaas ayay macallimadeedii gacan qabatay markii ay dareentay in Helen ay fahmi karto oo ay kala saari karto gariirka dhawaaqyada iyada oo taabaneysa dhunta macallimadeeda, dabadeedna ay kartay iney warqad ku qorto xuruufaha dhawaaqa, dedaal badan iyo dulqaad ay sameysay ka dib. 
Waagii danbe gabadhii waxa ay noqotay mid awood buuxda u leh iney sifiican u akhrido fariimaha indhoolayaasha, ingiriisida oo kaliya awood uma ay yeelan iney ay akhrido, sidoo kale waxey awood uyeelatay in ay akhrido afafka jarmalka, faransiiska, laatiinka iyo giriiga.

Kaalmeynta macallimad kale oo wax ka dhigta dugsiga indhoolayaasha ayaa Helen u bilowday in ay barato dhawaaqa iyada oo marka ay hadleyso afka gacanta saareysa, si ay udareento sida ugu saxsan ee ay ukeeni karto dhawaaqa afka iyo bushumaha, wey ku samirtay oo ay udulqaadatay, sanadadii hore oo dhan qofna ma aanu fahmeynin waxa ay ku dhawaaqeyso Helen.

Dedaal kale waxa ay ku bilowday sidii ay u hagaajin laheyd dhawaaqeeda aan la fahmeyn, wey udulqaadatay iyada oo dedaal, karti, adkeysi iyo isdhiibis la'aan latimi. Habeen iyo maalinba waxa ay ku dedaashay sidii ay ku hagaajin laheyd dhawaaqeeda, ugu danbeyna wey ku guuleysatay oo waxa ay baratay dhawaaqa saxda ah iyo hadalka. Sidaas oo kale heerkeeda qoraalka ayaa noqday mid aad uqurux badan, oo waxa ay tidhi [wax kasta weynu sameyn karnaa haddii aynu ku dhegenaanno wakhti ku filan].

Markii ay 13 jirsatay waxey gashay jaamacadda Redclife si ay uga barato culuumta sar sare. Macalinkeedu waxuu lasocday talaabo kasta oo nolosheeda ah. Jaamacaddii waxa ay ka baratay naxwaha iyo fanka luuqada ingiriisida. Sidoo kale waxa ay baratay luuqadaha jarmalka, faransiiska, laatiinka iyo giriiga. Jaamacaddii waxa ay ka qalin jibisay markii ay aheyd 24 jir, iyada oo qaadatay shahaadada koowaad ee seyniska iyo falsafadda sanadkii 1904 tii.

Waxa ku soo shamuumay martiqaadyo tirabeel ah oo ku saabsan in ay muxaadarooyin jeediso, wax ayna maqaallo badan ku qortay wargeysyada, waxbarashadeediina wey sii wadatay ilaa seyniska iyo falsafadda ka qaadatay shahaadada sare ee PhD-da.

Nolosheeda waxa ay uhurtay in ay ushaqeyso dadka indhoolayaasha ah. Sidaas daraadeed waxa ay safaro sama fal ah ku tagtay dhowr iyo soddon wadadan si ay indhoolayaaaha usoo caawiso.

Waxa ay tidhi [farxad ayaa ku jirta isdiidsiinta, waxa aan isku deyayaa in aan iftiinka indhaheyga ka dhigo kuwa kale qorraxdooda, farxadda dhagaha dadka kalna codkeyga, dhoola cadeynta bushumaheygana dadka kale farxaddooda].

Helen waxa dhistay kulliyad wax lagu baro dadka naafada ah oo lagu barbaariyo. Waxa ay booqan jirtay dadka dhaawaca ah ama dhibku uu soo gaadhay, marka ay dadka kasoo noqoneysayna waxey ku dhihi jirtay [waanan awoodaa inaan hadlo aniga oo dhaga la', oo indha la', waanan guuleystay, sababtoo ah waxan ku qancay oo aan akhriyay waxa uu eebbe iigu qoray xuruufaha waawyen, oo goor kastaba yaababkiisa iyo jaceylkiisa ayaa iga buuxa.]

Helen waxa ay qortay 18 buug kuwa yowga ugu caansan buugteeda waxa kamida kuwa la yidhaahdo [ THE STORY OF MY LIFE, OUT OF THE DARKNESS, OPTIMISM, LET US HAVE FAITH, FALNU'MIN, ALXUBBU WASLAAM.] intaas waxa dheer buug ka waramaya macaliimiinta oo ay ku ammaaneyso doorka ay ku leeyihiin wax dhigista, samirka iyo nolosha. 
Buugta ay qortay Helen waxa lagu turjumay illaa 50 luuqadood. 

Haddaladeedii murtiyaha ahaa waxa kamid ahaa [illahey wax badan ayuu isiiyay, oo sababay in aanan wakhti uhelin in aanan ka murugoodo wixii uu iga qaaday.]
Marka albaab farxadeex uu xidhmo waxa aynu in badan sii eegnaa albaabkii xidhamay oo ma dhaadno ka inoo furma